२०२६ आयसीसी पुरुष टी२० विश्वचषक अंतिम सामना

**२०२६ आयसीसी पुरुष टी२० विश्वचषक** स्पर्धेचा अंतिम सामना हा ८ मार्च २०२६ रोजी भारतातील अहमदाबाद शहरात असलेल्या सरदार पटेल स्टेडियमवर खेळला गेला. हा सामना भारत आणि न्यू झीलंडच्या संघांदरम्यान खेळवला गेला. 

न्यू झीलंडने नाणेफेक जिंकून प्रथम क्षेत्ररक्षण करण्याचा निर्णय घेतला. भारताने २५५/५ अशी धावसंख्या नोंदवली. दुसऱ्या डावात न्यू झीलंडला फक्त १५९ धावा करता आल्या; आणि भारताने ९६ धावांनी विजय मिळवला आणि मागील वर्षीचे विजेतेपद राखले. भारत घरच्या मैदानावर टी२० विश्वचषक जिंकणारा पहिला यजमान संघ, लागोपाठ दोन टी२० विश्वचषक जिंकणारा आणि तीन वेळा टी२० विश्वचषक जिंकणारा पहिला संघ बनला.

## पार्श्वभूमी
२०२६ आयसीसी पुरुष टी२० विश्वचषक स्पर्धा ही १०वी आयसीसी पुरुष टी२० विश्वचषक स्पर्धा आहे, जी आंतरराष्ट्रीय क्रिकेट समितीद्वारे आयोजित आंतरराष्ट्रीय टी२० स्वरूपात खेळवली जाणारी द्वैवार्षिक क्रिकेट विश्वचषक स्पर्धा आहे. नोव्हेंबर २०२१ मध्ये २०२४-२०३१ आयसीसी पुरुष यजमान सायकलचा भाग म्हणून, आयसीसीने घोषणा केली की २०२६ आयसीसी पुरुष टी२० विश्वचषक भारत आणि श्रीलंकेत खेळवला जाईल.

६ नोव्हेंबर २०२५ रोजी, आयसीसीने स्पर्धेसाठी अंतिम ठिकाणांची घोषणा केली, भारतातील अहमदाबाद येथील नरेंद्र मोदी स्टेडियम ​​अंतिम सामन्याचे ठिकाण म्हणून निवडण्यात आले; परंतु जर पाकिस्तान पात्र ठरला असता तर तो श्रीलंकेतील आर. प्रेमदासा स्टेडियममध्ये अंतिम सामना खेळवला गेला असता. नरेंद्र मोदी स्टेडियमवर खेळला जाणारा हा पहिलाच टी२० विश्वचषक अंतिम सामना असेल.

२०२१ मध्ये उपविजेता राहिल्यानंतर न्यू झीलंडचा हा दुसरा टी२० विश्वचषक अंतिम सामना असेल तर २००७ आणि २०२४ मध्ये विजेतेपद आणि २०१४ मध्ये उपविजेता राहिलेल्या भारताचा हा चौथा अंतिम सामना असेल. या सामन्यापूर्वी, भारत आणि न्यू झीलंड टी२० विश्वचषक स्पर्धेत तीन वेळा एकमेकांविरुद्ध खेळले होते, ज्यामध्ये न्यू झीलंडने तिन्ही वेळा (२००७, २०१६ आणि २०२१) विजय मिळवला होता.

## अंतिम सामन्यापर्यंतचा प्रवास 
### आढावा 
* स्रोत: ईएसपीएन क्रिकइन्फो

### न्यू झीलंड
न्यू झीलंडने त्यांच्या टी२० विश्वचषक मोहिमेची सुरुवात चेन्नईतील एम. ए. चिदंबरम स्टेडियमवर अफगाणिस्तानवर विजय मिळवून केली, आणि त्याच ठिकाणी संयुक्त अरब अमिरातीला पराभूत केले,, तर अहमदाबादमध्ये दक्षिण आफ्रिकेकडून त्यांना पराभव पत्करावा लागला, आणि त्यानंतर चेन्नईमध्ये त्यांनी कॅनडाला हरवून गट फेरीमधील ड गटामध्ये उपविजेता म्हणून अंतिम फेरी गाठली. सुपर ८ टप्प्यात, पावसामुळे कोलंबोमधील आर. प्रेमदासा स्टेडियम येथील पाकिस्तानविरुद्धचा त्यांचा पहिला सामना रद्द करण्यात आला. त्याच ठिकाणी त्यांनी सह-यजमान श्रीलंकेला पराभूत केले, परंतु कँडी येथील पल्लेकेले क्रिकेट स्टेडियमवर इंग्लंडकडून पराभव पत्करावा लागला. पाकिस्तानविरुद्ध त्यांचा नेट रनरेट जास्त असल्याने, न्यू झीलंड गट २चा उपविजेता राहीला. त्यानंतर न्यू झीलंडने कोलकाता येथील ईडन गार्डन्स येथे झालेल्या १ल्या उपांत्य सामन्यामध्ये त्यांनी गट फेरीतील त्यांचा प्रतिस्पर्धी दक्षिण आफ्रिकेचा पराभव करून त्यांच्या दुसऱ्या टी२० विश्वचषक अंतिम फेरीमध्ये प्रवेश केला.
### भारत
भारताने मुंबईतील वानखेडे स्टेडियमवर अमेरिकेवर विजय मिळवून टी२० विश्वचषक मोहिमेची सुरुवात केली,आणि त्यानंतर दिल्लीतील अरुण जेटली स्टेडियमवर नामिबियाला, कोलंबोमध्ये पाकिस्तानला, आणि अहमदाबादमध्ये नेदरलँड्सला हरवून अ गटाचे विजेतेपद पटकावले. सुपर ८ टप्प्यात, अहमदाबादमध्ये त्यांना पहिल्या सामन्यात दक्षिण आफ्रिकेकडून पराभव पत्करावा लागला आणि त्यांची विक्रमी विजयी शृंखला संपुष्टात आली (टी२० विश्वचषकात १२ आणि आयसीसी मर्यादित षटकांच्या स्पर्धांमध्ये १७ विजय). त्यानंतर त्यांनी चेन्नईमध्ये झिम्बाब्वेला, आणि कोलकातामध्ये वेस्ट इंडीजला पराभूत करून गट १ मध्ये उपविजेतेपद पटकावले. त्यानंतर भारताने मुंबईतील दुसऱ्या उपांत्य सामन्यात इंग्लंडला पराभूत करून त्यांच्या विक्रमी चौथ्या टी२० विश्वचषक अंतिम फेरीत प्रवेश केला.
## सामना 
### सामना अधिकारी 
६ मार्च २०२६ रोजी, आयसीसीने इंग्लंडचे रिचर्ड इलिंगवर्थ आणि ॲलेक्स व्हार्फ यांना मैदानावरील पंच म्हणून, दक्षिण आफ्रिकेचे अलाहुद्दीन पालेकर यांना तिसरे पंच म्हणून आणि ॲड्रायन होल्डस्टॉक यांना राखीव पंच म्हणून आणि झिम्बाब्वेचे अँडी पायक्रॉफ्ट यांना सामनाधिकारी म्हणून नियुक्त केले.
* **मैदानावरील पंच**: रिचर्ड इलिंगवर्थ (इंग्लंड) आणि ॲलेक्स व्हार्फ (इंग्लंड) 
* **टीव्ही पंच**: अलाहुद्दीन पालेकर (दक्षिण आफ्रिका)
* **राखीव पंच**: ॲड्रायन होल्डस्टॉक (दक्षिण आफ्रिका)
* **सामनाधिकारी**: अँडी पायक्रॉफ्ट (झिम्बाब्वे)

### संघ आणि नाणेफेक 
न्यू झीलंडचा कर्णधार मिचेल सँटनरने नाणेफेक जिंकून क्षेत्ररक्षण करण्याचा निर्णय घेतला. न्यू झीलंडने कोल मॅककॉन्चीच्या जागी जेकब डफीला संघात आणले, तर भारताने त्यांच्या संबंधित उपांत्य सामन्यांमध्ये कोणताही बदल केला नाही.

भारत: सूर्यकुमार यादव (क), संजू सॅमसन (य), अभिषेक शर्मा, ईशान किशन, तिलक वर्मा, शिवम दुबे, हार्दिक पंड्या, अक्षर पटेल, अर्शदीप सिंग, वरुण चक्रवर्ती, जसप्रीत बुमराह

न्यू झीलंड:

### न्यू झीलंडचा डाव 
२५६ धावांचे लक्ष्य समोर असतानाही न्यू झीलंडला आवश्यक धावगती मिळू शकली नाही. डावाच्या तिसऱ्याच षटकात फिरकी गोलंदाज अक्षर पटेलने उपांत्य सामन्यातील शतकवीर फिन ॲलनला अवघ्या ९ धावांवर बाद केले. त्यानंतर वेगवान गोलंदाज जसप्रीत बुमराहने त्याच्या पहिल्याच चेंडूवर, न्यू झीलंडच्या रचिन रवींद्रला यॉर्करवर बाद केले. बुमराहने चार षटकांत १५ धावा देत ४ बळी घेतले. त्यानंतर अक्षरने मधल्या फळीला धक्का दिला. त्याने तीन षटकांत २७ धावा देत तीन बळी घेतले, ज्यामुळे न्यू झीलंडच्या फलंदाजीला डोके वर काढण्याची संधी मिळाली नाही. दुसरा सलामीवीर फलंदाज, टिम सेफर्ट, याने २६ चेंडूंत ५२ धावा देऊन सर्वाधिक प्रतिकार केला. कर्णधार, अष्टपैलू खेळाडू मिशेल सँटनर याने ३५ चेंडूंत ४३ धावा केल्या. तथापि, संघाची धावगती आवश्यकतेपेक्षा खूपच मंद होती. १९व्या षटकात, अभिषेक शर्माने शेवटचा बळी घेतला आणि न्यू झीलंडचा संघ १५९ धावांवर सर्वबाद झाला.

### सामन्याचा तपशील 
### सामन्याचा धावफलक
* स्रोत: *ईएसपीएन क्रिक‌इन्फो*

#### १ला डाव 
**गडी बाद होण्याचा क्रम:** १/९८ (अभिषेक, ७.१ ष), २/२०३ (सॅमसन, १५.१ ष), ३/२०४  (किशन, १५.५ ष), ४/२०४ (यादव, १५.६ ष), ५/२२६ (पंड्या, १८.२ ष)

#### २रा डाव 
**गडी बाद होण्याचा क्रम:**  १/३१ (ॲलन, २.४ ष), २/३२ (रवींद्र, ३.१ ष), ३/४८ (फिलिप्स, ४.५ ष), ४/७० (चॅपमन, ७.४ ष), ५/७२ (सिफर्ट, ८.१ ष), ६/१२४ (मिचेल , १२.५ ष), ७/१४१ (नीशॅम, १५.५ ष), ८/१४१ (हेन्री, १५.४ ष), ९/१५२ (सँटनर, १७.३ ष), १०/१५९ (डफी, १८.६ ष)

## परिणाम
ला सामनावीर म्हणून घोषित करण्यात आले.]]

२००७ आणि २०२४ नंतर भारताचा हा तिसरा पुरुष टी२० विश्वचषक विजय होता, ज्याने एक नवीन विक्रम प्रस्थापित केला. भारत हा यशस्वीरित्या आपले जेतेपद राखणारा पहिला संघ होता आणि स्पर्धा जिंकणारा पहिला यजमान होता. १५ धावांत ४ बळी घेणाऱ्या जसप्रीत बुमराहला सामनावीर पुरस्कार देण्यात आला. कपिल देव, एमएस धोनी आणि रोहित शर्मा यांच्यानंतर आयसीसीची एक मोठी स्पर्धा जिंकणारा सूर्यकुमार यादव चौथा भारतीय कर्णधार ठरला.

भारताच्या राष्ट्रपती द्रौपदी मुर्मू आणि पंतप्रधान नरेंद्र मोदी यांनी पुन्हा एकदा स्पर्धा जिंकल्याबद्दल टीम इंडियाचे अभिनंदन केले.

नंतर, बीसीसीआयने सहाय्यक कर्मचाऱ्यांसह संपूर्ण भारतीय संघाला रोख  बक्षीस जाहीर केले.

## प्रसारण
अंतिम सामना भारतात स्टार स्पोर्ट्स, फ्री-टू-एअर ब्रॉडकास्टर डी डी स्पोर्ट्स आणि ओटीटी प्लॅटफॉर्म जिओहॉटस्टारवर मोफत प्रसारित करण्यात आला. न्यू झीलंडमध्ये सामना स्काय स्पोर्ट्‌स आणि स्काय स्पोर्ट नाऊवर थेट प्रसारित करण्यात आला.

## संदर्भयादी
वर्ग:२०२६ आयसीसी पुरुष टी२० विश्वचषक